Kronologjia e historisë së Kosovës

**Kronologjia e historisë së Kosovës** është një renditje e ngjarjeve më të rëndësishme historike në mënyrë kronologjike, që nga kohët më të hershme e deri më sot, një listë datash dhe ngjarjesh nga historia e Kosovës.

## Kronologjia 
* **VI - V** p.e.s. shfaqet aristokracia finore dhe zhvillimi paraurban i dardanëve. 
* **IV** p.e.s. paraqiten qendrat e para urbane dhe zejtaria e organizimi politik i Mbretërisë Dardane. 
* **75 - 73** p.e.s. zhvillohet Lufta dardano-romake e njohur edhe si Bellum Dardanicum. 
* **VI** e. s. zona e Kosovës së sotme kaloi nën sundimin e Bizantit [1]
* **VII** - Sllavët arritën në zonën e Kosovës së sotme [2]
* **1180** - Në zonën kufitare me Kosovën u themelua Serbia. [2]
* **28 qershor 1389** zhvillohet Beteja e Kosovës, pas së cilës zona e Kosovës së sotme ra nën sundimin turk. 
* **Shekulli 15-të** - turqit bënë regjistrimin kadastral të popullsisë së Kosovës. [2]
* **1689** - Ushtria austriake arriti në zonën e Kosovës së sotme, dhe qëndroi në këtë zonë për një vit [2]
* **1878** - në qytetin e Prizrenit themelohet Lidhja e Prizrenit.
* **1880** Lidhja e Prizrenit kërkon themelimin e një shteti autonom dhe shpallet si qeveri e përkohshme.
* **1881** Shuarja e veprimtarisë së Lidhjes së Prizrenit dhe ripushtimi i këtyre territoreve nga osmanët
* **1909 - 1912** Lidhja Kombëtare Shqiptare ia arrin që tërë territorin e Kosovës dhe Shkupin të fus nën kontrollin e vet. 
* **1912**, bëhet Shpallja e Pavarësisë së Shqipërisë ndërsa Kosova pushtohet nga Serbia.
* **1913** Konferenca e Ambasadorëve në Londër e njohur për kosovarët si Konferenca e Londrës e njeh shtetin shqiptar mirëpo nuk e pranon më tepër se gjysmën e territoreve të tyre si pjesë e shtetit shqiptar.
* **1918** Territori i Kosovës me Traktatin e Shën Stefanit "i bie hise" Serbisë si pjesë e Mbretërisë Serbe-Kroate-Sllovene (më vonë Mbretëria Jugosllave)
* **1931** Nxjerrja e ligjit për kolonizimin e Kosovës e bënë zyrtare politikën kolonizuese serbe në Kosovë e cila vazhdon përgjatë tërë kohës së luftës dhe pas luftës.
* **1937** Akademia e Shkencave në Serbi në krye me Vasa Çubriloviqin paraqesin Memorandumin e tyre "Shpërngulja e Shqiptarëve" . Memorandum i cili fillon të realizohet me planin për transferimet masive të shqiptarëve në Turqi.
* **1938** Nënshkrimi i një marrëveshje në mes të Mbretërisë Serbo-Kroate-Sllovene dhe Turqisë e cila parashihte transferimin e 40,000 familjeve shqiptare brenda 8 viteve nga Kosova dhe tokat veriore shqiptare në Turqi.
* **1941** - Kosova u bë pjesë e Shqipërisë.
* **1942** themelohet Komanda Qendrore e Kosovës, e cila kah fundi i këtij viti transformohet në një komandë operacionale/territoriale e radhitur si pjesë e Komandës Qendrore të Jugosllavisë.
* **1943 - 1945** Konferenca e themelimit të Këshillit Çlirimit Kombëtar në Bujan e cila ka për qëllim sigurimin e së drejtës së popullit shqiptar për vetëvendosje deri në secesion. 
* **1945** Kryengritja kombëtare, e udhëhequr nga Shaban Polluzha dhe shuarja e përgjakshme e saj nga forcat e armatosura të Luftës Nacional-Çlirimtare të Jugosllavisë. Pas kësaj në territorin e Kosovës vendoset regjimi ushtarak i përcjellur me varje nga gjyqet ushtarake dhe pushkatime masive publike.
* **1945** - Kosova përsëri ishte brenda kufijve të Jugosllavisë 
* **1955 - 1956** Vala e terrorit mbi popullsinë shqiptare me qëllim të përshpejtimit të shpërnguljes së paraparë nga Memorandumi i Akademisë së Shkencave në Beograd.
* **1965** - Kosova u bë një Krahinë autonome në Jugosllavi.
* **1974** më 28 shkurt aprovohet Kushtetuta e Krahinës Socialiste Autonome të Kosovës si pjesë konstituive e Federatës jugosllave dhe njëkohësisht pjesë përbërëse e Serbisë
* **1981** - Më 1 prill rreth 25,000 demonstrues kërkojnë që Krahina Socialiste Autonome e Kosovës të bëhet republikë në kuadër të Jugosllavisë në vend se të mbetet krahinë autonome. Më 2 prill Presidenca çon forca speciale për të ndalur demonstratat dhe shpall gjendje të jashtëzakonshme, e cila zgjatë 7 ditë  dhe ku vriten 9 veta dhe lëndohen përmbi 250 të tjerë.
* **Shkurt 1990** – si rezultat i konflikteve ndërmjet shqiptarëve etnikë, policisë dhe pakicës serbe, u vendos gjendja e jashtëzakonshme [3]
* **Korrik 1990** - qeveria dhe parlamenti u shpërndanë [3]
* **7 shtator 1990** - Parlamenti i Kosovës shpalli pavarësinë [2]
* **Shtator 1990** – Serbia hoqi zyrtarisht autonominë e Kosovës [3]
* **1991** – Shqiptarët në Kosovë votuan për pavarësinë në referendum [1]
* **1992** – Shqiptarët në Kosovë zgjodhën parlamentin dhe presidentin. [1]
* **Verë 1998** - shpërtheu Lufta e Kosovës [1]
* **Tetor 1998** - Diplomati amerikan R. Holbrooke dhe presidenti jugosllav S. Milosheviq negociuan një ndërprerje të luftimeve [1]
* **Shkurt-Mars 1999** – U zhvilluan bisedimet shqiptaro-serbe në Rambuje dhe Paris [1]
* **24 mars 1999** - NATO filloi sulmet ajrore kundër objektivave ushtarake dhe strategjike në Jugosllavi [1]
* **Maj 1999** - grupi G8 zhvilloi një marrëveshje për Kosovën [1]
* **3 qershor 1999** - qeveria e Jugosllavisë pranoi marrëveshjen [1]
* **10 qershor 1999** - Këshilli i Sigurimit i OKB-së miratoi një rezolutë për Kosovën [1]
* **11 qershor 1999** - trupat jugosllave filluan të tërhiqen nga Kosova [1]
* **Qershor 1999** – disa qindra mijëra shqiptarë të dëbuar nga serbët u kthyen në Kosovë [1]
* **2001** – zgjedhjet parlamentare u mbajtën nën mbikëqyrjen e OKB -së, partitë shqiptare fituan pothuajse 90% të votave [3]
* **Mars 2004** - si pasojë e vdekjes së tre fëmijëve shqiptarë, shpërthejnë trazirat qytetare ku si pasojë e trazirave u vranë 28 persona dhe u plagosën rreth 600 [3]
* **2004** – u mbajtën zgjedhjet parlamentare [1]
* **20 shkurt 2006** – bisedimet mes shqiptarëve dhe serbëve u zhvilluan në Vjenë [4]
* **17 shkurt 2008** - Kosova shpalli pavarësinë e saj [5]
* **22 korrik 2010** - Gjykata Ndërkombëtare e Drejtësisë me seli në Hagë publikoi Vendimin për Kosovën sipas së cilës vlerësohet se " Shpallja e Pavarësisë së Kosovës më 17 shkurt të vitit 2008 nuk e ka shkelur asnjë nen të së drejtës nderkombetare"'''.

## Shih edhe 
* Kosova
* Dardania
* Historia e Dardanisë
* Republika e Parë e Kosovës
* Shpallja e Pavarësisë së Kosovës

## Referime